Pilt on tühja kõhu tekitamiseks. Legendaarne portal cake. Õigemini küll tükike sellest. Autoriks mu poeg. Aga nüüd Tallinna lõunasöögikohtadest.  Ma "saen" seda teemat siin nüri järjekindlusega korra nädalas. Kõik  selle nimel, et saaks jagada kogetut.  Teeks sel korral nii, et mina panen siia kolm mõnusat kogemust kirja ja iga lugeja lisab kommentaari mõne oma meeldiva kogemuse. Ma oleksin väga tänulik ja teeksin hiljem kasvõi kokkuvõtte. Tallinna kontoriinimesed oleksid rõõmsad. Deal?:)!  Minu lubatud kolm.  1. Narva maanteel on koht nimega Kompott. Nende pekikõrnestega mulgipuder on tõeline. Nagu ka tooraine ja kõik muugi, mida seal tehakse. Interjöör tuletab vanaema ja lapsepõlve meelde. Tasub kindlasti külastada. Ja kindel on, et need, kelledele selline stiil sobib, satuvad vaimustusse.  2. Kadrioru pargis on kohvik. Kodukülg siin. Imearmas. Dekadentlik. Hea kohv ja suussulavad tordiviilud. Kui on Halva Tuju Päev, siis tunnike sealses kohvikus ja sülega magusakaloreid ravivad raudselt.  3. Limonaadikinos on söögikoht. Kodukülg siin. Nende päevapakkumised on head. Aga parim on supi- ja pitsapuhvet (kl 15ni äripäeviti). 65 vana raha eest saab nii suppi (valikus 4) kui pitsat (valikus 2-3) ja saiakesi ürdivõiga. Kiire ja maitsev.  Teie soovitusi…